

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Մարմաշեն

Մարմաշենը վաղը՝

* Համայնքն ունի ժամանակակից տեխնոլոգիաներով զարգացած գյուղատնտեսություն։ Զինված է տեխնիկայով հագեցած մեքենատրակտորային կայանով։ Հիմնվել են ինտենսիվ այգիներ, ֆերմերային տնտեսություններ՝ լավագույն ցեղատեսակներով։ Տարածված է էկո բուսաբուծությունը, մեղվաբուծությունը (մեղրամոմ, մեղվակաթ, ակնամոմ), թռչնաբուծությունը, ձկնաբուծությունը, հատապտուղների ու սնկի արտադրությունը։ Մշակվում է շաքարի ճակնդեղ։ Արոտավայրերը ջրարբիացված են, վարելահողերը՝ ապահովված ոռոգման համակարգով։ Համայնքում առկա են որակյալ անասնաբույժներ։
* Գործում են մրգի, կաթի, բրդի, կաշվի, մորթու վերամշակման արտադրամասեր։ Սառնարանային տնտեսություններ, դեղաբույսերի և թեյերի արտադրություն, դեղաբույսերից դեղանյութերի արտադրություն։
* Հիմնվել են արևային էներգիայի կայաններ, զարգացած է հանքարդյունաբերությունը, մասնավորապես քարերի վերամշակման ուղղությամբ։ Առկա է օրգանական պարարտանյութերի արտադրություն։
* Զարգացած է պատմամշակութային, ագրո և էկո տուրիզմը։ Գործում են մի շարք հյուրատներ։
* Բնակավայրերը հագեցած են բարեկարգ նախակրթարաններով և դպրոցներով։ Դպրոցներն ունեն բարձրակարգ լաբորատորիաներ, որակավորված ուսուցիչներ։
* Հիվանդանոցները վերանորոգված են և համալրված են անհրաժեշտ ժամանակակից սարքավորումներով։ Հիվանդանոցներում աշխատում են բարձրակարգ և բարեխիղճ մասնագետներ։ Առողջապահական կետեր են գործում բոլոր բնակավայրերում։
* Գործում են գործառույթներով զարգացած մշակույթի տներ, մարզադպրոցներ, խաղահրապարակներ, ծերերի համար խնամքի, հանգստի և ժամանցի վայրեր։
* Համայնքն ունի լուսավոր, ասֆալտապատ, մաքուր և բարեկարգ ճանապարհներ, հանգստի գոտիներ, այգիներ և այլն։ Բոլոր տնտեսություններն ապահովված են բնակարաններով։

**Նպատակներ**

**Բնակչության կենսամակարդակի բարձրացում, համայնքի հետ կապի ամրապնդում։**

|  |  |
| --- | --- |
| Գործողություն | Պատասխանատու |
| Մասնագետների փոխանակման ծրագրերի ներդրում և ֆինանսավորում (հետագայում համայնքում աշխատելու, գիտելիքներն օգտագործելու պայմանով) | ՏԻՄ, կառավարություն |
| Որբ, հաշմանդամ և սոցիալական անապահով ընտանիքներին մշտական աջակցություն | Կառավարություն, ՏԻՄ |
| Աջակցություն գյուղական բնակարանաշինության զարգացման համար, բանկերի կողմից հիփոթեքային վարկերի տրամադրման ժամանակ հաշվի առնել ընտանիքի այլ եկամուտները | Կառավարություն |
| Երիտասարդ կադրերի ներգրավում համայնքի տնտեսական, սոցիալական և սպասարկման ոլորտներում | ՏԻՄ |
| Բնակչություն –ՏԻՄ փոխհարաբերությունների ամրապնդում, երկխոսությունների կազմակերպում, երկկողմանի պարտավորությունների բարեխիղճ կատարում | ՏԻՄ, հասարակական սեկտոր, բնակչություն |

**Գյուղատնտեսության և գործարարության զարգացում**

|  |  |
| --- | --- |
| Գործողություն | Պատասխանատու |
| Նոր, տոհմային ցեղատեսակի կենդանիների ներմուծում | Ֆերմերներ, կառավարություն |
| Գյուղատնտեսական տեխնիկաների տրամադրում | Աջակից կառույցներ, բարեգործական կառույցներ |
| Գյուղմթերքի իրացման շուկա՝ ընդունման և մթերման կայաններ | Կառավարություն |
| Ցածր գնով կամ ինքնարժեքով նոր, բարձրարժեք մշակաբույսերի սերմերի տրամադրում հողագործական տնտեսություններին | Կառավարություն |
| Արոտավայրերի ջրարբիացում | ՏԻՄ, աջակից կառույցներ |
| Հողերի էրոզիայի կանխում՝ գիտական հեռանկարային մեթոդներով | Կառավարություն |
| Դոնոր կազմակերպությունների ներգրավում համայնք | ՏԻՄ |
| Ցածր տոկոսադրույքով հասանելի վարկերի տրամադրում ֆիզիկական և իրավաբանական անձանց | Կառավարություն |
| Սուբվենցիոն ծրագրերում համայնքի կողմից ներդրվող մասի նվազեցում | Կառավարություն |